CELEX: 62010TN0052
Language: hu
Date: 2010-02-09 00:00:00
Title: T-52/10. P. sz. ügy: A Közszolgálati Törvényszék F-54/09. sz., Lebedef kontra Bizottság ügyben 2009. november 30-án hozott végzése ellen Giorgio Lebedef által 2010. február 9-én benyújtott fellebbezés

1.5.2010   
            
            
               HU
            
            
               Az Európai Unió Hivatalos Lapja
            
            
               C 113/48
            
         A Közszolgálati Törvényszék F-54/09. sz., Lebedef kontra Bizottság ügyben 2009. november 30-án hozott végzése ellen Giorgio Lebedef által 2010. február 9-én benyújtott fellebbezés
   (T-52/10. P. sz. ügy)
   2010/C 113/78
   Az eljárás nyelve: francia
   
      Felek
   
   
      Fellebbező: Giorgio Lebedef (Senningerberg, Luxemburg) (képviselő: F. Frabetti ügyvéd)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Törvényszék helyezze hatályon kívül a Közszolgálati Törvényszék F-54/09. sz., Giorgio Lebedef (lakóhelye: 4, Neie Wee, L-1670 Senningerberg, Luxemburg, az Európai Bizottság tisztviselője; segítője és képviselője: Frédéric Frabetti, lakóhelye: 5, rue Jean Bertels, L-1230 Luxembourg, a Bíróság előtt eljáró ügyvéd, akinek ügyvédi irodáját a fellebbező kézbesítési címként megjelölte) kontra az Európai Közösségek Bizottsága (képviselik: J. Currall és G. Berscheid, meghatalmazotti minőségben, kézbesítési cím: Luxembourg) ügyben 2009. november 30-án hozott végzését, melynek tárgya a fellebbező 2008. évi szabadságát 39 nappal csökkentő 2008. február 15-i, 2008. április 1-jei, 2008. április 10-i, 2008. május 20-i és 2008. július 14-i határozatok megsemmisítése iránti kérelem;
            
         
               —
            
            
               a Törvényszék adjon helyt a fellebbező által az elsőfokú eljárásban előadott kérelmeknek;
            
         
               —
            
            
               másodlagosan utalja vissza az ügyet a Közszolgálati Törvényszék elé;
            
         
               —
            
            
               a Törvényszék határozzon a költségekről és a Bizottságot kötelezze azok viselésére.
            
         
      Jogalapok és fontosabb érvek
   
   Jelen fellebbezésében a fellebbező a Közszolgálati Törvényszék F-54/09. sz., Lebedef kontra Bizottság ügyben 2009. november 30-án hozott végzésének hatályon kívül helyezését kéri, amely mint jogilag nyilvánvalóan megalapozatlant elutasította a fellebbező azon keresetét, amelyben kérte egy sor, a 2008. évi szabadságát 39 nappal csökkentő határozat megsemmisítését.
   Fellebbezésének alátámasztására a fellebbező a következő kilenc jogalapra hivatkozik:
   
               —
            
            
               a személyzeti szabályzat II. melléklete 1. cikke hatodik bekezdésének, valamint a Bizottság és a szakszervezetek és szakmai szervezetek közötti kapcsolatokról szóló keretmegállapodás 1. cikke 2. pontjának megsértése;
            
         
               —
            
            
               a szakszervezeti szabadság eszméjének téves értelmezése és alkalmazása;
            
         
               —
            
            
               2008-ban nem létező tények;
            
         
               —
            
            
               a Bizottságnak a betegség vagy baleset miatti távolmaradás esetén alkalmazandó végrehajtási rendelkezések megalkotásáról szóló 2004. április 28-i határozatának megsértése;
            
         
               —
            
            
               a „személyi állomány képviseletében való részvétel”, a „szakszervezeti kirendelés” és a „szakszervezeti kiküldetés” fogalmának téves értelmezése és alkalmazása;
            
         
               —
            
            
               a fellebbező állításainak és a tényeknek az elferdítése és kiforgatása, valamint a Közszolgálati Törvényszék megállapításainak tárgyi pontatlansága annyiban, amennyiben azok a SysPer2 rendszerben regisztrált „jogosulatlan távolmaradásra” vonatkoznak;
            
         
               —
            
            
               a fellebbező nyilatkozatainak téves értelmezése és a Közszolgálati Törvényszék téves jogalkalmazása, ami a személyzeti szabályzat 57., 59. és 60. cikkében szereplő „távolmaradás” fogalmának értelmezését illeti;
            
         
               —
            
            
               a Közszolgálati Törvényszék téves jogalkalmazása a személyzeti szabályzat 60. cikke tekintetében;
            
         
               —
            
            
               a megtámadott végzés különböző pontjait illetően az indoklás elégtelensége.